
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 944 

15 Νοεμβρίου 1995 



ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Αναουγκρότηση και παράταση θητείας Ερανικής Επι¬ 
τροπής συντήρησης, επισκευής και αξιοποίησης 
των Κατακομβών της Νήσου Μήλου. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τήρηση Ειδικού Βιβλίου Καθαρογραφής Αποφάσεων 
Στρατιωτικών Δικαστηρίων. · 2 

Τροποποίηση ορισμένων διατάξεων της αριθ. Τ. 10980/ 

111 /ΓΟΟΙ9/14.12.93 Απόφασης του Υπουργού Οι¬ 
κονομικών «Λειτουργία του καθεστώτος της τελω- 
νειακής αποταμίευσης» (ΦΕΚ 934/Β). 3 

Αύξηση του ποσού της ανώτατης σύνταξης που χορη¬ 
γεί το Ταμείο Ασφάλισης ίονικής - Λαϊκής Τράπεζας 
(ΤΑΠ-ΙΛΤ). 4 

Συμπλήρωση της Α4/4112/24.7.92 κοινής υπουργικής 
απόφασης «Αναγνώριση επαγγελματικών τίτλων για 
την άσκηση επαγγελμάτων υγείας κοι πρόνοιας, 
σύμφωνα με την οδηγία 89/48 ΕΟΚ του Συμβουλίου 
των Ευρωπαϊκών Κοινοτήτων». 5 

Καταβολή του ειδικού επιδόματος ευθύνης σε μηχανι¬ 
κούς διπλωματούχους ΑΕΙ. υπαλλήλους μόνιμους ή 
συμβασιούχους αορίστου χρόνου της Γενικής Γραμ. 
Δημ. Έργων, που υπηρετούν στην ΥΑΣ και ΥΑΣΒΕ. 6 

Έγκριση μεταβίβασης άδειας ίδρυσης και λειτουργίας 
της Μικτής Παθολογικής Κλινικής «ΘΕΟΛΟΓΗ» .. 7 

Έγκριση μελέτης επεξεργασίας και διαθέσεως των λυ¬ 
μάτων του Ξενοδοχείου «ΘΕΡΜΑ! ΣΥΛΛΑ» της εται¬ 
ρείας ΑΝΚΑΡ Α.Ε. ΟΜΙΛΟΣ ΕΠΙΧΕΙΡΗΣΕΩΝ ΑΝΑ- 
ΣΤΑΣΟΠΟΥΛΟΣ - ΚΑΡΑΤΖΙΟΣ Α.Ε., που βρίσκεται 
στα Λουτρά Αιδηψού και χαρακτηρισμός αποδέ¬ 
κτη . 8 

Αύξηση του μετοχικού κεφαλαίου της εταιρείας «ΝΙ¬ 
ΚΟΣ ΚΟΜΝΗΝΟΣ ΧΡΗΜΑΤΙΣΤΗΡΙΑΚΗ Α.Ε.» και 


τροποποίηση του καταστατικού της . 9 

Έγκριση κανονισμού και άδεια σύστασης του Αμοι¬ 
βαίου Κεφαλαίου «ΓΕΝΙΚΗΣ ΚΑΤΑΣΚΕΥΩΝ ΚΑΙ 
ΥΠΟΔΟΜΗΣ».10 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ.30383/12631/27.7,95 
απόφαση του Υφυπουργού Εσωτερικών.11 

ΠΡΟΕΔΡΙΚΑ ΔΙΑΤΑΓΜΑΤΑ 


0 ) 

Ανασυγκρότηση και παράταση θητείας Ερανικής Επιτρο¬ 
πής συντήρησης, επισκευής και αξιοποίησης των Κα¬ 
τακομβών της Νήσου Μήλου. 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

αι των άρθρων 122-126 του Αστικού Κώδικα 

β) του Ν. 5101/31 

γ) του Π. Δ/τος 910/26.9.1980 (ΦΕΚ 226/3.10.80 τ.Α - ) 
με το οποίο συγκροτήθηκε Ερανική Επιτροπή για τη συ¬ 
ντήρηση, επισκευή και αξιοποίηση των Κατακομβών της 
Νήσου Μήλου. 

δι των Π. Δ/των που δημοσιεύθηκαν στα ΦΕΚ 740/ 
10.12.85 τ.Β' και ΦΕΚ 701 Π Λ 1.90 τ.Β' με τα οποία ανα¬ 
συγκροτήθηκε η πιο πάνω Ερανική Επιτροπή και παρατή¬ 
θηκε η θητεία της. 

2. Την αριθ. ΔΥ3α/987/28.9.95 (ΦΕΚ 826/Β/29.9.95) 
απόφαση ανάθεσης αρμοδιοτήτων στους Υφυπουργούς 
Υγείας και Πρόνοιας Νικ. Φαρμάκη και Εμμ. Σκουλάκη. 

3. Το αριθ. 2224/19.9.95 έγγραφο της Ερανικής Επι¬ 
τροπής. 

Με πρόταση του Υφυπουργού Υγείας και Πρόνοιας, 
αποφασίζουμε: 

Άρθρο Μόνο 

1. Ανασυγκροτούμε την Ερανική Επιτροπή συντήρησης, 
επισκευής και αξιοποίησης των Κατακομβών της Νήσου 
Μήλου, που συγκροτήθηκε με το Π. Δ/γμα 910/ 
26.9.1980 και ορίζουμε όπως αποτελείται από τους κά¬ 
τωθι: 

α. Στέκα Δωρόθεο, Μητροπολίτη Σύρου, Τήνου, Άν¬ 
δρου. Κέας και Μήλου. 

β. Λιάπη Ιερώνυμο, Μητροπολίτη ©ηβών και Λεβα- 
δείας. 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ {ΤΕΥΧΟΣ ΔΕΥΤΕΡΟ) 


V Σφουγγατάκη Αθανάσιο, Αρχιμανδρίτη, Πρόεδρο του 
Πανελληνίου Συλλόγου «οι φίλοι των Κατακομβών της Μή¬ 
λου». 

δ. Αγαπητίδη Σωτήριο, Ομότιμο Καθηγητή του Εθνικού 
Μετσοβίου Πολυτεχνείου, Οικονομολόγο. 

ε. Δρανδάκη Νικόλαο, Ομότιμο Καθηγητή της Βυζαντι¬ 
νής Αρχαιολογίας του Πανεπιστημίου Αθηνών. 

οτ. Μπακαφούκα Νικόλαο, πρώην Διευθυντή της Αγρο¬ 
τικής Τράπεζας της Ελλάδος. 

ζ. Αξιώτη Γεώργιο, Αρχιτέκτων - Ναοδόμος. 

η. Κατσαμπή Γεώργιο, πρώην εντεταλμένο Τμηματάρχη 
της Τραπέζης της Ελλάδος. 

2. Παρατείνουμε τη θητεία της παραπάνω Ερανικής 
Επιτροπής μέχρι 31 Δεκεμβρίου 2.000. 

3. Η παρακολούθηση της εκτελέσεως του έργου θα γί¬ 
νεται από τα κατά το άρθρο 8 του Ν. 6409/1934 αρμόδια 
όργανα. 

4 Κατά τα λοιπά ισχύει όπως έχει το αριθ. 910/ 
26.9.1980 Π. Δ/γμα, με το οποίο συστάθηκε π Ερανική 
Επιτροπή. 

Στον Υφυπουργό Υγείας και Πρόνοιας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 1 Νοεμβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

ΕΜΜ. ΣΚΟΥΛΑΚΗΣ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ 454.1/300060/ΣΧ 1131_ (2) 

Τήρηση Ειδικού Βιβλίου Καθαρογραφής Αποφάσεων 
Στρατιωτικών Δικαστηρίων. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΔΙΚΑΙΟΣΥΝΗΣ 

Έχοντας υπόψη: 

α. Τη διάταξη του άρθρου 212 παρ. 3 του ΣΠΚ, που κυ¬ 
ρώθηκε με το άρθρο πρώτο του Ν. 2287/95 (ΦΕΚ Α' 20/ 
1.2.95). 

β. Τη διάταξη του άρθρου 29 Α' του Ν. 1558/85 (ΦΕΚ Α' 
137), όπως προστέθηκε με το Ν. 2081/92 (ΦΕΚ Α’ 154). 

γ. Τη διάταξη του άρθρου 473 παρ. 3 ΚΠΔ. 

δ. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

Ειδικό Βιβλίο Καθαρογραφής Αποφάσεων. 

1. Στα στρατιωτικά δικαστήρια τηρείται ειδικό βιβλίο κα- 
θαρογραφής αποφάσεων, όπου καταχωρούνται όλες οι 
εκδιδόμενες αποφάσεις. 

2. Οι σελίδες του βιβλίου αριθμούνται και ο συνολικός 
αριθμός τους βεβαιώνεται από το Γραμματέα που είναι 
αρμόδιος για την τήρησή του, με πράξη του που καταχωρί¬ 
ζεται στην πρώτη σελίδα του βιβλίου. 

3. Κάθε σελίδα του βιβλίου φέρει ως επικεφαλίδα με 
κεφαλαία έντονα γράμματα τον τίτλο «Βιβλίο Καθαρογρα- 
φής Αποφάσεων» και χωρίζεται σε οκτώ κάθετες στήλες 
που θα έχουν τις εξής ενδείξεις από αριστερά προς τα δε¬ 
ξιά «Αύξων αριθμός (Α/Α), Ονοματεπώνυμο κατηγορουμέ¬ 


νου, Πράξη, Εκδόσαν Δικαστήριο, Αριθμός Απόφασης και 
Ημερομηνία δημοσιεύσεως, Ημερομηνία καθαρογραφής, 
Γραμματέας (Καθαρογραφής - Καταχώρησης), Παρατη¬ 
ρήσεις. 

Αρθρο 2 

Υπεύθυνος τήρησης του βιβλίου. 

Ο Γραμματέας του στρατιωτικού δικαστηρίου ευθύνεται 
για την ορθή τήρηση και ασφαλή φύλαξη του βιβλίου κα- 
θαρογραφής αποφάσεων, μεριμνά για την έγκαιρη κατα- 
χώρηση ο’ αυτό (από τους Γραμματείς της έδρας) των κα¬ 
θαρογραμμένων αποφάσεων και χορηγεί βεβαιώσεις σχε¬ 
τικές με τις εγγραφές που καταχωρούνται σ’ αυτό, κατό¬ 
πιν εγκρίσεως του Προέδρου του δικαστηρίου. 

Άρθρο 3 

Υπεύθυνος για την καταχώρηση των αποφάσεων. 

1. Υπεύθυνος για την καταχώρηση των καθαρογραμμέ¬ 
νων αποφάσεων στο ειδικά βιβλίο καθαρογραφής αποφά¬ 
σεων είναι ο Γ ραμματέας της έδρας του δικαστηρίου που 
εξέδωσε την απόφαση. 

2. Μετά την καταχώρηση της απόφασης στο βιβλίο, ο 
ίδιος Γ ραμματέας θέτει στο τέλος του πρωτοτύπου αυτής 
σφραγίδα με την ακόλουθη ένδειξη, κάτω από την οποία 
και υπογράφει: 

«Βεβαιώνεται ότι π απόφαση αυτή 
καταχωρήθηκε στο Ειδικό Βιβλίο 

την. 

Ο Γραμματέας» 

Άρθρο 4 

Έναρξη ισχύος της απόφασης. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 1995 


οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΔΙΚΑΙΟΣΥΝΗΣ 

ΓΕΡΑΣΙΜΟΣ Δ. ΑΡΣΕΝΗΣ ΙΩΑΝΝΗΣ ΠΟΤΤΑΚΗΣ 


-♦- 

Αριθ. Τ 8882/150/Γ0019 (3) 

Τροποποίηση ορισμένων διατάξεων της αριθ. Τ. 10980/ 
111 /ΓΟΟΙ 9/14.12.93 Απόφασης του Υπουργού Οικο¬ 
νομικών «Λειτουργία του καθεστώτος της τελωνειακής 
αποταμίευσης» (ΦΕΚ 934/Β'). 

Ο ΥΠΟΥΡΓΟΣ ΟΙΚΟΝΟΜΙΚΩΝ 


Έχοντας υπόψη: 

1. Τις διατάξεις του άρθρου 134 παρ. 2 του Ν. 1165/ 
1918 «Περί Τελωνειακού Κώδικος». 

2. Τις διατάξεις του άρθρου 28 του Ν. 1473/84 (ΦΕΚ 
127/Α). 

3. Τις διατάξεις του Κανονισμού (ΕΟΚ) 2913/92 του 
Συμβουλίου της 12ης Οκτωβρίου 1992 περί θεσπίσεως 
κοινοτικού τελωνειακού κώδικα και ειδικότερα τις διατά¬ 
ξεις των άρθρων 98 - 113 (Ε, 302). 

4. Τις διατάξεις του Κανονισμού (ΕΟΚ) 2454/93 της 
Επιτροπής για τον καθορισμό ορισμένων διατάξεων εφαρ¬ 
μογής του Κανονισμού (ΕΟΚ) 2913/92 του Συμβουλίου 
περί θεσπίσεως του κοινοτικού τελωνειακού κώδικα και 
ειδικότερα, τις διατάξεις των άρθρων 496 - 502 και 503 - 

548 του Κανονισμού 2^54/93 της Ευρωπαϊκής Επιτροπής 
του κανονισμού (ΕΟΚ) 2913/92 περί θεσπίσεως του κοι¬ 
νοτικού τελωνειακού κώδικα (Ε. 253), όπως αυτές τροπο¬ 
ποιήθηκαν και συμπληρώθηκαν μεταγενέστερα. 

5. Εκτιμώντας: 

α) Την ανάγκη τροποποίησης ή συμπλήρωσης ορισμέ¬ 
νων διατάξεων της αριθ. Τ. 10980/111 /ΓΟΟΙ 8/14.1 2.93 
ΑΥΟ προκειμένου να καταστεί ορθολογικότερη και απο¬ 
τελεσματικότερη η λειτουργία του καθεστώτος της τελω- 

νειακής αποταμίευσης. . 

β) Ότι πρέπει να εναρμονισθεί το λειτουργικό σύστημα 

του καθεστώτος της τελωνειακός αποταμίευσης με τις 
νέες διατάξεις που προέκυψαν μετά την τροποποίηση ή 
συμπλήρωση ορισμένων διατάξεων του κανονισμού εφαρ¬ 
μογής. . « 

γ) Ότι η παρούσα απόφαση δεν δημιουργεί καμία δα¬ 
πάνη σε βάρος του προϋπολογισμού, αποφασίζουμε: 

Αρθρο 1 

Η αριθ. Τ. 10980 / 111 /ΓΟΟΙ 9/14.12.93 απόφασή μας 
τροποποιείται και συμπληρώνεται ως εξής: 

1. Η παράγραφος 4 του άρθρου 3 αντικαθίσταται ως 

εξής: 

ι«4. Η παρακολούθηση της κάλυψης του ποσοστού που 
καθορίζεται στην παράγραφο 2 εδαφ. β) από την κατατε- 
θείοα εγγύηση, για τα ευρισκόμενα στην αποθήκη υπό¬ 
λοιπα εμπορεύματα, διενερνείται με βάση την κατάσταση 
αποθεμάτων που υποβάλλεται σύμφωνα με το άρθρο 23. 
Όταν διαπιστώνεται ότι το ποσό της κατατεθείσας εγγύη¬ 
σης δεν καλύπτει το ως άνω ποσοστό, το τελωνείο ελέγ¬ 
χου καλεί το διαχειριστή να καταθέσει συμπληρωματική 
εγγύηση ή να μειώσει τα ευρισκόμενα στην αποθήκη απο¬ 
θέματα». 

2. Το άρθρο 5 αντικαθίσταται ως εξής: 

« Αρθρο 5 

Προσδιορισμός διοικητικού κόστους. 

1. Οι δαπάνες λειτουργίας μιας αποθήκης τελωνειακής 
αποταμίευσης, που αντιπροσωπεύουν το διοικητικό κό¬ 
στος της τελωνειακής επιτήρησης που προκαλείται από 
την χορήγηση της άδειας τελωνειακής αποταμίευσης, κα¬ 
θορίζονται στο ποσό των εκατόν είκοσι χιλιάδων 
(120.000) δραχμών ετησίως. Όταν πρόκειται για άδεια 
τύπου Ε. το ποοό αυτό πολλαπλαοιάζεται με τον αριθμό 
των αποθηκευτικών εγκαταστάσεων, που αναφέρονται 

στην αίτηση. .. 

2. Όταν, ταυτόχρονα με την άδεια διαχείρισης αποοη- 
κης τελωνειακής αποταμίευσης, ζητείται και γενική άδεια 
προσωρινής εξόδου σύμφωνα με το άρθρο 13 παρ. 3 και 5 
καταβάλλεται επί πλέον του ποσού που καθορίζεται στην 
παράγραφο 1. το ποσό των εξήντα χιλιάδων (60.000) 
δραχμών ετησίως. 

Εάν στην αίτηση αναφέρονται περισσότεροι του ενός 
χώροι προσωρινής εξόδου, για τον υπολογισμό του διοικη¬ 
τικού κόστους, θεωρείται ότι υποβάλλονται ισάριθμες αι¬ 
τήσεις. 

Εάν στην αίτηση αναφέρονται περισσότερα αντιπροσω¬ 
πευτικά δείγματα ή περισσότεροι τύποι, σύμφωνα με τα 
καθοριζόμενα στην παράγραφο 4 του άρθρου 13, το ποσό 
του διοικητικού κόστους πολλαπλαοιάζεται με τις επί 
πλέον ποσότητες. 

3. Όταν, ταυτόχρονα με την άδεια διαχείρισης τελω- 
νειακής αποταμίευσης, ζητείται και γενική άδεια εκτέλε¬ 
σης συνήθων εργασιών σύμφωνα με το άρθρο 14 παρ. 3 


και 5, καταβάλλεται επί πλέον του ποσού που καθορίζεται 
στην παράγραφο 1 το ποοό των εξήντα χιλιάδων (60.000) 
δραχμών ετησίως. 

4 Σε περίπτωση που χορηγηθεί άδεια κατά τη διάρκεια 
του έτους, τα ως άνω ποσά επιμερίζονται οε δωδεκατημό¬ 
ρια και καταβάλλονται τα ποσά που αναλογούν στους μή¬ 
νες που υπολείπονται μέχρι τη λήξη του έτους συμπερι¬ 
λαμβανομένου και των ποσών που αντιστοιχούν στο μήνα 
υποβολής της αίτησης. 

5. Όταν η αποθήκη τελωνειακής αποταμίευσης λει¬ 
τουργεί με απλουστευμένη διαδικασία των άρθρων 273 
και 274 του κανονισμού 2454/93 (λογιστική καταχώ- 
ρηση), οι δαπάνες λειτουργίας καθορίζονται στην από¬ 
φαση του Γενικού Διευθυντού Τελωνείων που εκδϊδεται 
σύμφωνα με το άρθρο 10. 

6. Στις αποθήκες τελωνειακής αποταμίευσης τύπου Β , 
πέραν του αναφερομένου στην παράγραφο 1 διοικητικού 
κόστους, καταβάλεται το ποσό των πέντε χιλιάδων (5.000) 
δραχμών κατά την κατάθεση κάθε διασάφησης αποτα¬ 
μίευσης, προς κάλυψη των δαπανών τήρησης λογιστικής 
αποθήκης. 

7. Όταν κατατίθεται αίτηση για χορήγηση κατά περί¬ 
πτωση άδειας προσωρινής εξόδου ή εκτέλεσης συνήθων 
εργασιών, σύμφωνα με τα άρθρα 13 και 14, το ποσό που 
καταβάλλεται λόγω διοικητικού κόστους καθορίζεται στις 
δέκα χιλιάδες (10.000) δραχμές για κάθε αίτηση». 

3. Το άρθρο 8 αντικαθίσταται ως εξής: 

«Άρθρο 8 

Αποταμίευση γεωργικών προϊόντων 
με προχρηματοδότηση. 

Η διασάφηση αποταμίευσης γεωργικών προϊόντων με 
προχρηματ οδότηση των γεωργικών επιστροφών που προ- 
βλέπονται για την εξαγωγή είτε αυτούσιων είτε κατόπιν 
μεταποίησής, κατατίθετοι πάντοτε στο τελωνείο ελέγχου 
που αναφέρεται στην άδε^υ διαχείρισης τελωνειακής απο¬ 
ταμίευσης». 

4. Το άρθρο 12 αντικαθίσταται ως εξής: 

«Άρθρο 12 

Είσοδος των εμπορευμάτων στην αποθήκη. 

1. Μετά την έκδοση της άδειας παράδοσης τελωνισθέ- 
ντων εμπορευμάτων τα εμπορεύματα οδηγούνται αμελητϊ 
στους χώρους που αναφέρονται στην άδεια τελωνειακής 
αποταμίευσης, 

εάν πρόκειται για αποθήκη Γ, Δ ή Ε με ευθύνη του δια¬ 
χειριστή - αποταμιευτή, 

εάν πρόκειται για αποθήκη τύπου Β με ευθύνη του απο¬ 
ταμιευτή. 

εάν πρόκειται για αποθήκη τύπου Α με ευθύνη του απο¬ 
ταμιευτή ή του διαχειριστή. Στην περίπτωση αυτή είναι δυ¬ 
νατό να ζητείται η συνοδεία των εμπορευμάτων από τελω¬ 
νειακό υπάλληλο μέχρι την αποθήκη τελωνειακής αποτα¬ 
μίευσης όπου παραδίδονται στο διαχειριστή». 

5. Το άρθρο 13 αντικαθίσταται ως εξής. 

«Άρθρο 13 
Προσωρινή έξοδος. 

1. Η προσωρινή έξοδος των εμπορευμάτων που αναφέ- 
ρονται στα άρθρα 110 του Κανονισμού (ΕΟΚ) 2913/92 και 
525 του Κανονισμού (ΕΟΚ) 2454/93 πρέπει να γίνεται κα¬ 
τόπιν αδείας της Τελωνειακής Αρχής. 

Ως λόγοι που μπορούν να δικαιολογήσουν την πρόσω- 

ρινή έξοδο υποροϋν να θεωρηθούν 
η επίδειξη σε εκδηλώσεις κατά την έννοια της παραγρά¬ 
φου 2 του άρθρου 673 του κανονισμού (ΕΟΚ) 2454/93 ή 
η εκτέλεση συνήθων εργασιών. 

2. Η διάρκεια παραμονής των εμπορευμάτων εκτός του 
χώρου της τελωνειακής αποταμίευσης δεν μπορεί να 
υπερβαίνει τα χρονικά άρια που είναι απαραίτηττα για την 
επίτευξη του επιδιωκάμενου σκοπού και σε κάθε περί¬ 
πτωση δεν μπορεί να υπερβαίνει τις 60 ημέρες. 

3. Η άδειο προσωρινής εξόδου μπορεί να είναι γενική ή 
να εκδίδεται κατά περίπτωση. Η γενική άδεια χορηγείται 
από τον προϊστάμενο της Τελωνειακής Περιφέρειας μετά 
από υποβολή σχετικού αιτήματος, είτε ταυτόχρονα με την 
αίτηση χορήγησης της άδειας τελωνειακής αποταμίευσης 
είτε αε μεταγενέστερο χρόνο. Η κατά περίπτωση άδεια 
χορηγείται από το τελωνείο ελέγχου μετά από υποβολή 
σχετικού αιτήματος. 

4. Στην αίτηση για χορήγηση κατά περίπτωση ή γενικής 
άδειας προσωρινής εξόδου πρέπει να αναφέρονται: 

α) Το είδος των εμπορευμάτων, 
β) Η ποσότητα των εμπορευμάτων, 
γ) Ο χώρος στον οποίο θα βρίσκονται τα εμπορεύματα 
κατά τη διάρκεια της προσωρινής εξόδου, 
δ) Ο σκοπός της προσωρινής εξόδου, 
ε) Η διασάφηση αποταμίευσης, όταν ζητείται κατά περί¬ 
πτωση άδεια. 

ζ) Η διάρκεια παραμονής εκτός της αποθήκης τελω- 
νειακής αποταμίευσης. 

η) Ο τρόπος ενημέρωσης του Τελωνείου Ελέγχου, όταν 
ζητείται γενική άδεια. 

Η ποσότητα των εμπορευμάτων δεν πρέπει να υπερβαί¬ 
νει τις πραγματικές ανάγκες σε σχέση με το σκοπό της 
προσωρινής εξόδου. Όταν ο σκοπός της εξόδου είναι η 
επίδειξη, η ποσότητα πρέπει να συνίσταται σε αντιπροσω¬ 
πευτικό δείγμα από κάθε τύπο εμπορεύμταος. Για τα αυ¬ 
τοκίνητα οχήματα, το δείγμα δεν μπορεί να ξεπερνά το 
ένα τεμάχιο ανά τύπο αυτοκινήτου. 

5. Όταν το αίτημα για χορήγηση γενικής άδειας προσω¬ 
ρινής εξόδου διατυπώνεται στην αίτηση για χορήγηση 
άδειας διαχείρισης τελωνειακής αποταμίευσης (σημείο 10 
του εντύπου της αίτησης), επισυνάπτεται δήλωση στην 
οποία αναφέρονται τα στοιχεία της παραγράφου 4 εκτός 
από το στοιχείο ε). 

Στο ενημερωτικό έγγραφο, που υποβάλλεται σε κάθε 
περίπτωση προσωρινής εξόδου των εμπορευμάτων, ανα- 
φέρονται τα στοιχεία που περιλαμβάνονται στην παρά¬ 
γραφο 4, εκτός από το στοιχείο η). 

θ. Το Τελωνείο Ελέγχου χορηγεί την κατά περίπτωση 
άδεια προσωρινής εξόδου συντάσσοντας σχετική πράξη 
επί της αίτησης. 

Η Τελωνειακή Περιφέρεια χορηγεί τη γενική άδεια ανα- 
φέροντας σχετικά στη θέση 14 του εντύπου επί του 
οποίου συντάσσεται η άδεια τελωνειακής αποταμίευσης. 
Όταν ο χώρος αυτός δεν επαρκεί για την πλήρη περι¬ 
γραφή της προσωρινής εξόδου, γίνεται παραπομπή στην 
αίτηση ή στη δήλωση που αποτελούν παράρτημα της 
άδειας. 

6 Το άρθρο 14 αντικαθίσταται ως εξής: 

«Άρθρο 14 

Εκτέλεση συνήθων εργασιών. 

1. Τα αποταμιευόμενα εμπορεύματα πρέπει να παραμέ¬ 
νουν στην κατάσταση που βρίσκονταν κατά το χρόνο υπα¬ 


γωγής τους στο καθεστώς της τελωνειακής αποταμίευ¬ 
σης. 

2. Οποιαδήποτε μεταβολή της εξωτερικής ή της εσωτε¬ 
ρικής κατάστασης των εμπορευμάτων πρέπει να γίνεται 
σύμφωνα με τις διατάξεις των άρθρων 109 του κανονι¬ 
σμού (ΕΟΚ) 2913/92 και των άρθρων 522, 523, 532 κα¬ 
θώς και των παραρτημάτων 69 και 73 του κανονισμού 
(ΕΟΚ) 2454/93. 

3. Η άδεια εκτέλεσης των συνήθων εργασιών μπορεί να 
είναι γενική ή κατά περίπτωση. Η γενική άδεια χορηγείται 
από τον προϊστάμενο της Τελωνειακής Περιφέρειας, μετά 
από υποβολή σχετικού αιτήματος, είτε ταυτόχρονα με την 
αίτηση για χορήγηση της άδειας τελωνειακής αποταμίευ¬ 
σης είτε σε μεταγενέστερο χρόνο. Η κατά περίπτωση 
άδεια χορηγείται από το Τελωνείο Ελέγχου μετά από υπο¬ 
βολή σχετικού αιτήματος. 

4. Στην αίτηση για χορήγηση γενικής ή κατά περίπτωση 
άδειας εκτέλεσης συνήθως εργασιών αναφέρονται: 

α) Το είδος των εμπορευμάτων που πρόκειται να υπο¬ 
βληθούν στις συνήθεις εργασίες, καθώς και ο οκταψήφιος 
κωδικός ΣΟ. 

β) Το είδος των συνήθων εργασιών, σύμφωνα με το πα¬ 
ράρτημα 69 ή 73 του εφαρμοοτικού κανονισμού. 

γ) Το είδος των εμπορευμάτων που προκύπτουν από 
την εκτέλεση των συνήθων εργασιών, καθώς και ο οκτα- 
ψήφιος κωδικός ΣΟ. 

δ) Η ποσότητα των εμπορευμάτων. 

ε) Η διασάφηση αποταμίευσης, όταν ζητείται κατά περί¬ 
πτωση άδεια. 

ζ) Ο τρόπος ενημέρωσης του τελωνείου ελέγχου, όταν 
ζητείται γενική άδεια. 

Όταν, στις περιπτώσεις που επιτρέπεται, μεταβάλλο¬ 
νται τα δασμολογικά στοιχεία (δασμολογητέα αξία, κωδι¬ 
κός ΣΟ) από την εκτέλεση των αναφερομένων συνήθων 
εργασιών και ο ενδιαφερόμενος επιθυμεί τη δασμολό¬ 
γηση των εμπορευμάτων με βάση το στοιχεία που αντι¬ 
στοιχούν στα εμπορεύματα προ της εκτέλεσης των συνή¬ 
θων εργασιών, πρέπει να το αναφέρει ρητά στην αίτησή 
του. 

5. Όταν το αίτημα για χορήγηση γενικής άδειας συνή¬ 
θων εργασιών διατυπώνεται στην αίτηση για χορήγηση 
άδειας διαχείρισης αποθήκης τελωνειακής αποταμίευσης 
(θέση 9 του εντύπου αίτησης), επισυνάπτεται δήλωση 
στην οποία αναφέρονται τα στοιχεία της παραγράφου 4, 
εκτός από το στοιχείο ε). 

Στο ενημερωτικό έγγραφο, που υποβάλλεται σε κάθε 
περίπτωση εκτέλεσης των αναφερομένων στην άδεια συ¬ 
νήθων εργασιών, αναφέρονται τα στοιχεία που περιλαμ¬ 
βάνονται στα σημεία α) έως ε) της παραγράφου 4, εκτός 
από το στοιχείο ζ). 

6 . Το τελωνείο ελένχου χορηγεί την κατά περίπτωση 
άδεια, συντάσσοντας σχετική πράξη επί της αίτησης. 

Η Τελωνειακή Περιφέρεια χορηγεί τη γενική άδεια ανα- 
φέροντας τις συνήθεις εργασίες στη θέση 13 του εντύπου 
επί του οποίου συντάσσεται η άδεια τελωνειακής αποτα¬ 
μίευσης. Όταν ο χώρος αυτός δεν επαρκεί για την πλήρη 
περιγραφή των συνήθων εργασιών, γίνεται παραπομπή 
στην αίτηση ή στη δήλωση που αποτελούν παράρτημα της 
άδειας. 

Όταν, μαζί με την αίτηση για εκτέλεση συνήθων εργα¬ 
σιών ζητείται και προσωρινή έξοδος των εμπορευμάτων, 
θεωρείται ότι υποβάλλονται δύο ξεχωριστές αιτήσεις. 

7. Το άρθρο 23 αντικαθίσταται ως εξής: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


12287 


«Άρθρο 23 

Κατάσταση αποθεμάτων. 

1. Η κατάσταση αποθεμάτων που προβλέπεται στο άρ¬ 
θρο 520 παρ. 3 του εφαρμοστικού κανονισμού υποβάλλε¬ 
ται κάθε μήνα και περιλαμβάνει τα υπόλοιπα εμπορεύματα 
κάθε διασάφησης και κάθε λογιστικής καταχώρησης, 
όπως αυτά παρουσιάζονται την τελευταία ημέρα του μήνα. 

Στην κατάσταση αυτή περιλαμβάνονται και οι διασαφή¬ 
σεις, οι οποίες μηδενίστηκαν κατά τη διάρκεια του μήνα 
αναφοράς. 

2. Η κατάσταση αποθεμάτων υπογράφεται από το δια¬ 
χειριστή και προσκομίζεται στο τελωνείο ελέγχου μέσα 
στο πρώτο πενθήμερο του μήνα που ακολουθεί το μήνα 
αναφοράς. 

7α. Το άρθρο 24 καταργείται. 

8. Το άρθρο 29 αντικαθίσταται ως εξής: 

«Άρθρο 29 
Έλεγχος αποθήκης. 

1. Ο έλεγχος αποθήκης αποσκοπεί στη διαπίστωση της 
ύπαρξης των υπολοίπων εμπορευμάτων κάθε διασάφη¬ 
σης στην αποθήκη τελωνειακής αποταμίευσης. 

2. Ο έλεγχος αυτός πραγματοποιείται αιφνιδιαστικά, 
όταν κρίνεται σκόπιμο από το τελωνείο ελέγχου, με βάση 
τις εγγραφές στα λογιστικά δελτία, όταν πρόκειται για 
αποθήκες τύπου Β, ή με βάση την έκθεση ελέγχου λογι¬ 
στικής αποθήκης, όταν πρόκειται για αποθήκες τύπου Α, 
Γ, Δ και Ε». 

3. Μετά την πραγματοποίηση του ελέγχου συντάσσεται 
σχετική έκθεση με τα αποτελέσματα αυτού, που υπογρά¬ 
φεται από τον υπάλληλο που διενήργησε τον έλεγχο και 
τον διαχειριστή ή αποταμιευτή. 

9. Το άρθρο 31 αντικαθίσταται ως εξής: 

« Αρθρο 31 
Αποθήκες τύπου ΣΤ. 

1. Οι τελωνειακές αρχές που διαθέτουν και διαχειρίζο¬ 
νται τελωνειακούς χώρους και επί πλέον είναι καθ' ύλην 
αρμόδιες να δέχονται διασαφήσεις αποταμίευσης, μπο¬ 
ρούν να δεχθούν στους χώρους αυτούς εμπορεύματα με 
το καθεστώς της τελωνειακής αποταμίευσης. Στην περί¬ 
πτωση αυτή ο τελωνειακός χώρος λειτουργεί ως αποθήκη 
τελωνειακής αποταμίευσης τύπου ΣΤ. 

Στη θέση 49 του ΕΔΕ στο οποίο καταρτίζεται η διασά¬ 
φηση αποταμίευσης σε αποθήκη τύπου ΣΤ , αντί του ανα¬ 
γνωριστικού αριθμού, που αναφέρεται στο άρθρο 6, ανα¬ 
γράφεται η ένδειξη «ΣΤΧ>· και ο διωδικός αριθμός του τε¬ 
λωνείου που την διαχερίζεται. 

Η αξία της μεταλλικής δραχμής που λαμβάνεται υπόψη 
για τον υπολογισμό των δικαιωμάτων αποταμίευσης που 
καθορίζονται σύμφωνα με το άρθρο 65 του Νόμου 
1165/18 περί τελωνειακού κώδικος, όπως έχει προσαρ- 
μοσθεί με την αριθ. Τ. 672/200/0019/7.2.91 ΑΥΟ ανα¬ 
προσαρμόζεται στο ποσό των δέκα χιλιάδων (10.000) 
δραχμών. 

Τα τελωνεία κοινοποιούν με έγγραφό τους στα Επιμε¬ 
λητήρια. καθώς και στις ενώσεις των εμπόρων και συλλό¬ 
γους εκτελωνιστών της οικείας Νομαρχίας τη δυνατότητα 
αποταμίευσης εμπορευμάτων στις αποθηκευτικές τους 
εγκαταστάσεις με τους όρους του παρόντος άρθρου, κοι¬ 
νοποιώντας το σχετικό έγγραφο και στη Γ ενική Δ/νση Τε¬ 


λωνείων και ΕΦΚ. 

10. Στο όρθρο 32 προστίθεται παράγραφος 3 που έχει 
ως εξής: 

«3. Η δυνατότητα επιλογής του τύπου αποταμίευσης, 
που αναφέρεται στην παράγραφο 2, παρέχεται και σε πε¬ 
ρίπτωση μεταβολής του τύπου της αποθήκης, που χορη¬ 
γείται με βάση τις διατάξεις της παρούσας, για τα εμπο¬ 
ρεύματα που έχουν αποταμιευθεί με βάση τον προηγού¬ 
μενο τύπο». 

1 1. Η παράγραφος 2 του άρθρου 33 αντικαθίσταται ως 
εξής: 

«2. Ο κανονισμός τελωνειακού ελέγχου και τελωνεια- 
κής μεταχειρίσεως εκθεμάτων προοριζομένων για τη Διε¬ 
θνή Έκθεση Θεσσαλονίκης, που εγκρίθηκε με την αριθ. 
Μ. 4512/2.8.60 Διαταγή μας, καταργείται. 

Οι πρακτικές διαδικασίες διακίνησης και παρακολούθη¬ 
σης των αποταμιευομένων στο χώρο της Διεθνούς Εκθε¬ 
σης Θεσσαλονίκης εμπορευμάτων καθορίζεται στη εκδι- 
δόμενη άδεια τελωνειακής αποταμίευσης 

12. Το παράρτημα II καταργείται. 

Άρθρο 2 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Κατ' εξαίρεση, η ισχύς της παραγράφου 6 του άρθρου 5 
όπως αυτό διαμορφώθηκε με την παράγραφο 2 του άρ¬ 
θρου 1 της παρούσας, αρχίζει από 1 ης Ιανουάριου 1996. 

Η παρούσα απόφαση αυτή να δημοσιευθεί στην Εφημε¬ 
ρίδα της Κυβερνήσεως. 

Αθήνα, 6 Νοεμβρίου 1995 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. Φ.48/1885 ί 4 ) 

Αύξηση του ποσού της ανωτάτης σύνταξης που χορηγεί 

το Ταμείο Ασφάλισης Ισνικής - Λαϊκής Τράπεζας 

(ΤΑΠ-ΙΛΤ). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη; 

1. Τις διατάξεις των παρ. 5 και 6 του άρθρου 40 του Ν. 
1902/1990 (138/Α). 

2. Τις διατάξεις του δεύτερου εδαφίου της παρ. 6 του 
άρθρου 45 του καταστατικού του ΤΑΠ - ΙΛΤ (Απόφαση 
Υπουργού Υγείας, Πρόνοιας και Κοινωνικών Ασφαλίσεων 
489/3/758-28.7.78 ΦΕΚ 385/Β'). 

3. Τις διατάξεις του Ν. 1558/85 «Κυβέρνηση και Κυ¬ 
βερνητικά Οργανα» (Α /137), το Π.Δ. 437/85 «Καθορι¬ 
σμός και ανακατανομή των αρμοδιοτήτων των Υπουρ¬ 
γείων» (Α7157) και το Π .Δ. 375/95 «Διορισμός Υπουρ¬ 
γών, Αναπληρωτών Υπουργών και Υφυπουργών» (ΦΕΚ 
203/Α - ). 

4. Το Π.Δ. 372/95 «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υπουρ¬ 
γείο Υγείας, Πρόνοιας και Κοινωνικών Ασφαλίσεων στο 
Υπουργείο Εργασίας» (ΦΕΚ 201/Α). 

5. Τις διατάξεις του Π. Δ/τος 213/1992 (102/Α ) 

6 . Τις διατάξεις του άρθρου 29Α του Ν. 1558/1985 
(137/Α ) που προστέθηκε με το άρθρο 27 του Ν. 2081/92 
(Α7154), βάσει των οποίων γίνεται γνωστό ότι από τις δια¬ 
τάξεις της απόφασης αυτής δεν προκαλείται επιβάρυνση 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στον Κρατικό Προϋπολογισμό αλλά στον Προϋπολογισμό 
του ΤΑΠ - ΙΛΤ ύψους 9.500.000 ετησίως. Για την ανω¬ 
τέρω δαπάνη έχει εγγράφει πίστωση στον προϋπολογισμό 
του ΤΑΠ - ΙΛΤ (Κλάδος Σύνταξης) με τα στοιχεία Κωδ. 
600. 

7. Την απόφαση του Δ.Σ. του ΤΑΠ-ΙΛΤ που λήφθηκε 
κατά την 29/25.7.95 συνεδρίασή του, αποφασίζουμε: 

1. Το ποσό της ανωτάτης σύνταξης που χορηγεί το Τα¬ 
μείο Ασφάλισης Προσωπικού της Ιονικής - Λαϊκής Τράπε¬ 
ζας ορίζεται στο ποσό των 365.000 δρχ. 

2. Η απόφασή αυτή ισχύει από την 1η του επόμενου 
μήνα της δημοσίευσής της στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 1995 
ο υπουργοί 

ΣΤΕΦΑΝΟΣ ΤΖΟΥΜΑΚΑΣ 
-♦- 

Αριθ Υ7/σι« 5842 (5) 

Συμπλήρωση της Α4/4112/24.7.92 κοινής υπουργικής 
απόφασης «Αναγνώριση επαγγελματικών τίτλων για 
την άσκηση επαγγελμάτων υγείας και πρόνοιας, σύμ¬ 
φωνα με την οδηγία 89/48 ΕΟΚ του Συμβουλίου των 
Ευρωπαϊκών Κοινοτήτων». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 2 της αριθ. Α4/4112/ 
24.7.92 κοινής υπουργικής απόφασης «Αναγνώριση 
επαγγελματικών τίτλων για την άσκηση Επαγγελμάτων 
Υγείας και Πρόνοιας, σύμφωνα με την οδηγία 89/48 ΕΟΚ 
του Συμβουλίου των Ευρωπαϊκών Κοινοτήτων» (ΦΕΚ 502/ 
Β/92), όπως αυτή τροποποιήθηκε με τις αριθ. Υ7/ 
οικ. 3896/26.5.94 (ΦΕΚ 399/Β794) και Υ7/οικ. 641/ 
6.2.95 (ΦΕΚ 148/Β795) αποφάσεις. 

2. Την ανάγκη συμπλήρωσης της αριθ. Α4/4112/ 
24.7.92 υπουργικής απόφασης με το νομοθετημένο 
επάγγελμα της Επισκέπιριας Υγείας του Τμήματος ΤΕΙ 
της Σχολής Επαγγελμάτων Υγείας - Πρόνοιας. 

3. Την αριθ. ΔΥ3α/987/28 9.95 (ΦΕΚ 826/Β /29.9.95) 
κοινή απόφαση Πρωθυπουργού και Υπουργού Υγείας, 
Πρόνοιας «Ανάθεση αρμοδιοτήτων στους Υφυπουργούς 
Υγείας και Πρόνοιας». 

4. Το γεγονός ότι από την πράξη αυτή δεν προκαλείται 
δαπάνη σε βάρος του Κρατικού Προϋπολογισμού, αποφα¬ 
σίζουμε: 

Συμπληρώνουμε την παρ. 1 του άρθρου 2 της αριθ. Α4/ 
4112/92 (ΦΕΚ 502/Β792) απόφασης, όπως αυτή τροπο¬ 
ποιήθηκε με τις αριθ. Υ7/οικ. 3896/26.5.94 (ΦΕΚ 399/ 
Β /94) και Υ7/ΟΙΚ. 641/6.2.95 (ΦΕΚ 148/Β795) αποφά¬ 
σεις, ως εξής: «Επαγγέλματα Υγείας. Επισκέπτριας 

Υγείας του Τμήματος ΤΕΙ της Σχολής Επαγγελμάτων 
Υγείας, Πρόνοιας». 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1995 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ ΥΓΕΙΑΣ & ΠΡΟΝΟΙΑΣ 

I. ΠΑΠΑΝΤΩΝΙΟΥ ΝΙΚΟΣ ΦΑΡΜΑΚΗΣ 

- ♦- 

Αρ ιθ. Δ16α/02/837/Α Φ (6) 

Καταβολή του ειδικού επιδόματος ευθύνης σε μηχανικούς 

διπλωματούχους ΑΕΙ. υπαλλήλους μόνιμους ή συμβα- 

σιούχους αορίστου χρόνου της Γενικής Γραμ. Δημ. Έρ¬ 
γων, που υπηρετούν στην ΥΑΣ και ΥΑΣΒΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 35γ του άρθρου 27 του Ν. 
2166/93 «Κίνητρα ανάπτυξης επιχειρήσεων κ.λ.π.» 
(Φ,Ε.Κ. 137/Α). 

2. Την Δ17α/07/27/Φ. 2.3721.9.93 κοινή απόφαση 
των Υπουργών Οικονομικών και ΠΕ.ΧΩ.Δ.Ε. «Καθορισμός 
τρόπου διαχείρησης κατανομής και διάθεσης ποσών υπέρ 
των διπλωματούχων μηχανικών μονίμων και συμβασιούχων 
του Δημοσίου Κ.λ.π.» (Φ.Ε.Κ. 731/Β). 

3. Το γεγονός ότι οι υπάλληλοι της Υ.Α.Σ. και Υ.Α.ΣΒΕ 
κατέχουν θέση αυξημένης υπευθυνότητας, η οποία προ¬ 
κύπτει: 

Για τους υπαλλήλους της Υ.Α.Σ. από το γεγονός ότι η 
υπηρεσία τους έχει ορισθεί προϊσταμένη Αρχή, στα πλαί¬ 
σια της υλοποίησης του προγράμματος στέγασης των σει¬ 
σμόπληκτων των Ν. Κοζάνης και Γρεβενών με δωρεάν κα¬ 
τοικίες προκατασκευασμένες βαρέως τύπου και συμβατι¬ 
κών, συνολικής δαπάνης 22 δις περίπου εργασίες, που 
πρέπει να περατωθούν μέσα σε σύντομο χρονικό διά¬ 
στημα και οπωσδήποτε προ της ελεύσεως του χειμώνα. 

Το γεγονός ότι στους ίδιους υπαλλήλους, για την δημο- 
πράτηση και ανάθεση των έργων αυτών, έχει ανατεθεί το 
δύσκολο και υπεύθυνα έργο της διαμόρφωσης των συμβα¬ 
τικών όρων και προδιαγραφών υλικών και μεθόδων κατα¬ 
σκευής, που θα περιλαμβάνονται στα τεύχη δημοπράτη- 
σης, σύνταξης συμφωνητικών και δρομολόγηση διαδικα¬ 
σιών που θα εφαρμοσθούν και σε μελλοντικές αναθέ¬ 
σεις. 

Τέλος στους υπαλλήλους αυτούς έχει ανατεθεί η δια¬ 
μόρφωση του προγράμματος υλοποίησης κατασκευής 
των παραπάνω κατοικιών ως Προϊσταμένη Αρχή, με στόχο 
την ταχεία απορρόφηση των πιστώσεων, την παρακολού¬ 
θηση, τον έλεγχο και αξιοποίηση της εμπρόθεσμης ποιο¬ 
τικά άρτιας κατασκευής των έργων αυτών με συνέπεια να 
απαιτείται η συνεχής και ιδιαίτερα αυξημένη υπευθυνό¬ 
τητα και προσωπική ευθύνη καθενός. 

Για τους υπαλλήλους του τμήματος προσωρινής στέγα¬ 
σης και εκτέλεσης Έργων της Υ.Α.ΣΒΕ προκύπτει αυξη¬ 
μένη ευθύνη από το γεγονός ότι τους έχει ανατεθεί το 
βαρύ έργο της διευθύνουσας Υπηρεσίας, όσον αφορά την 
κατασκευή των 1650 προκατασκευασμένων βαρέως τύ¬ 
που συμβατικών κατοικιών στέγασης των σεισμοπλήκτων 
των Ν. Κοζάνης και Γ ρεβενών συνολικής δαπάνης 22 δις 
περίπου οι οποίες πρέπει να κατασκευασθούν μέσα σε 
σύντομο χρονικό διάστημα 120 ημερολογιακών ημερών. 

Το γεγονός ότι οι ίδιοι ως άνω υπάλληλοι θα χρήσιμο- 

ποιούνται από τους Τ.Α.Σ. Γρεβενών και Κοζάνης για την 
διενέργεια αυτοψιών και λοιπών καθηκόντων για την υλο¬ 
ποίηση οε σύντομο χρονικό διάστημα του όλου προγράμ¬ 
ματος στέγεσης των σεισμοπλήκτων των ως άνω Νομαρ¬ 
χιακών Αυτοδιοικήσεων. 

4. Το γεγονός ότι από την εφαρμογή της απόφασης αυ¬ 
τής δεν δημιουργείται δαπάνη σε βάρος του Κρατικού 
προϋπολογισμού. 

5. Την αρ. 123/15.7.94 Απόφαση του Πρωθυπουργού 
(Φ.Ε.Κ. 550/Β/15.7.94) «Καθορισμός αρμοδιοτήτων του 
Αναπλ. Υπουργού ΠΕΧΩΔΕ Κώστα Γείτονα», αποφασί¬ 
ζουμε: 

1. Κατατάσσουμε τους μηχανικούς διπλωματούχους 
ΑΕΙ, υπαλλήλους μόνιμους και συμβασιούχους αορίστου 
χρόνου της Γενικής Γραμματείας Δημ. Εργων του ΥΠΕ- 
ΧΩΔΕ που υπηρετούν στην Υ.Α.Σ. και Υ.Α.ΣΒΕ της Γεν. 
Γραμ. Δημ. Έργων του ΥΠΕΧΩΔΕ και σε αριθμό μέχρι 9 
για την πρώτη Διεύθυνση και μέχρι 13 για την δεύτερη 
Διεύθυνση στους κατέχοντεςς θέση αυξημένης υπευθυ¬ 
νότητας, και για το χρονικό διάστημα από τη δημοσίευση 
της παρούσας μέχρι το τέλος του 1995. 

2. Εγκρίνουμε την καταβολή του ειδικού επιδόματοςς 
ευθύνης που προβλέπεται στη παρ. 35γ του άρθρου 27 
του Ν. 2166/93 στους ανωτέρω υπαλλήλους, για το χρο¬ 
νικό διάστημα από την δημοσίευση της παρούσας απόφα¬ 
σης μέχρι το τέλος του 1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 1995 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΚΩΣΤΑΣ ΓΕΙΤΟΝΑΣ 


Κατάσταση Μονίμων και μεΣ.Α.Χ. Μηχανικών της Υ.Α Σ. 


Α/Α ΟΝΟΜΑΤΕΠΩΝΥΜΟ 

1 Βανδώρος Γρηγόριος 

2 Μπαρουτζόγλου Αννα 

3 Μαρούλη Αικατερίνη 

4 Κλεάνθη Μαρία 

5 Χαϊκάλη Μαργαρίτα 

6 Τζανετή Παναγιώτα 

7 Μάρκου Νικόλαος 
θ 


ΕΙΔΙΚΟΤΗΤΑ 
ΠΕΙ 

ΠΕ2 

ΠΕΙ 
ΠΕΙ 
ΠΕ2 
ΠΕ2 
ΠΕ2 


Συριβλής ΔημήτριοςΠΕΙ με τετράμηνη απόσπαση 
στην ΥΑΣ από 16.6.95 μέχρι 16.10.95. 

Κυριαζής Ανδρέας Πολιτικός Μηχανικός μεΣ.Α.Χ. 


Κατάσταση Διπλωματούχων Μηχ/κων της ΥΑΣΒΕ εμπλε- 
κομένων στο έργο «Μελέτη και Κατασκευή ισογείων κα¬ 
τοικιών στους Νομούς Γρεβενών και Κοζάνης. 

(Α/Α, ΟΝΟΜΑΤΕΠΩΝΥΜΟ, ΕΙΔΙΚΟΤΗΤΑ ΚΑΙ ΒΑΘΜΟΙ) 

1 Προκοπίδης Σωκράτης, Πολ. Μηχ/κος με Α' β. 

2 Γεωργιάδου Μαρία, Πολ. Μηχ/κος με Α β. 

3 Γιαννά Ιωάννα, Πολ. Μηχ/κος με Α' β. 

4 Ζηκοπούλου Όλγα, Πολ. Μηχ/κος με Α' β. 

5 Μουστεράκη Κλεάνθη, Πολ. Μηχ/κος με Α' β. 

6 Κοντοτάσιου Βασιλική, Αρχ. Μηχ/κος με Α' β. 

7 Λυμπέρης Ιωάννης, Αρχ. Μηχ/κος με Β' β. 

8 Μωυσιάδου Ελευθερία, Αρχ. Μηχ/κος με Α β. 

9 Παπαθεοδώρου Γεωργία, Αρχ. Μηχ/κος με Α β. 

10 Τροχίδου Ελένη. Αρχ. Μηχ/κος με σύμβαση 

11 Τσιάτοη Ελευθερία, Αρχ. Μηχ/κος με Α' β. 


12 Κυνηγού Δήμητρα, Τοπ. Μηχ/κος με Α' β. 

13 Δάπης Βύρων, Ηλεκ. Μηχ/κος με Α' β. 

- ♦ - 

Αριθ. 14654 

Έγκριση μεταβίβασης άδειας ίδρυσης και λειτουργίας της 
Μικτής Παθολογικής Κλινικής «ΘΕΟΛΟΓΗ». 

Ο ΝΟΜΑΡΧΗΣ ΑΘΗΝΩΝ 

Με την υπ' 14654/24/10/95 απόφαση Νομάρχη εγκρί- 
θηκε η Μεταβίβαση των αδειών ιδρύαεως και λειτουργίας 
της Μικτής Παθολογικής Κλινικής με την επωνυμία ΘΕΟ¬ 
ΛΟΓΗ στην Αθήνα και στην οδό Αινείου 21 στο Παγκράτι, 
της Αικατερίνης συζύγου Νικολάου Θεολόγη, στο όνομα 
του Τιμολέων Ν. θεολόγη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 1995 

Με εντολή Νομάρχη 
Ο Πρόεδρος Ν.Ε. 

ΚΩΝ/ΝΟΣ ΚΑΛΛΙΡΗΣ 

-♦- 

Αριθ. Φ9/7973 

Έγκριση μελέτης επεξεργασίας και διαθέσεως των λυμά¬ 
των του Ξενοδοχείου «ΘΕΡΜΑΙ ΣΥΛΛΑ» της εταιρείας 
ΑΝΚΑΡ Α.Ε. ΟΜΙΛΟΣ ΕΠΙΧΕΙΡΗΣΕΩΝ ΑΝΑΣΤΑΣΟ- 
ΠΟΥΛΟΣ - ΚΑΡΑΤΖΙΟΣ Α.Ε., που βρίσκεται στα Λου¬ 
τρά Αιδηψού και χαρακτηρισμός αποδέκτη. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Το Ν. 3200/55 περί διοικητικής αποκεντρώσεως». 

2. Το Ν. 2218/94 «Ίδρυση Νομαρχιακής Αυτοδιοίκη¬ 
σης» 

3. Η αριθ. 15 Υπουργική απόφαση (ΦΕΚ 407/τ.Β7 
12.5.95) Οργανισμός Εσωτ. Οργόνωσης και Λειτουργίας 
των Υπηρεσιών της Νομαρχιακής Αυτοδιοίκησης Εύ¬ 
βοιας. 

4. Την Ε1 β/221 /65 Υγειονομική διάταξη όπως τροπο¬ 
ποιήθηκε με την Γ1/17831/71. 

5. Την υπ’ αριθμ. 1180/81 Π.Δ. (ΦΕΚ 293/81 /τ.Α'). 

6 . Την αριθμ. 19640/14.11.79 (ΦΕΚ 1136/τ.Β/ 
27.12.79) κοινή Νομαρχιακή απόφασή «περί διαθέσεως 
υγρών βιομηχανικών αποβλήτων και λυμάτων στο Νότιο 
Ευβόίκό κ.λπ. 

7. Την οπό 16.10.95 αίτηση ΑΝΚΑΡ Α.Ε. 

8 . Το από 25.10.95 πρακτικό της αρμόδιας επιτροπής 
ελέγχου αποχετεύσεων, αποφασίζουμε; 

Α. Εγκρίνουμε τη μελέτη επεξεργασίας και διαθέσεως 
των λυμάτων του Ξενοδοχείου «ΘΕΡΜΑΙ ΣΥΛΛΑ» της 
εταιρείας ΑΝΚΑΡ Α.Ε. ΟΜΙΛΟΣ ΕΠΙΧΕΙΡΗΣΕΩΝ ΑΝΑ- 
ΣΤΑΣΟΠΟΥΛΟΣ - ΚΑΡΑΤΖΙΟΣ Α.Ε. που βρίσκεται στα 
Λουτρά Αιδηψού και συνέταξε ο Χημικός Μηχανικός Νί¬ 
κος Δημ. Βιτάλης ΑΜ ΤΕΕ 40679. 

Β.α. Χαρακτηρίζεται ως τελικός αποδέκτης των επε- 
ξεργαζομένων λυμάτων η θάλασσα έμπροσθεν την Νότιας 
πλευράς του ξενοδοχείου «ΘΕΡΜΑΙ ΣΥΛΛΑ». Η διάθεση 
θα γίνεται με υποθαλάσσιο αγωγό μήκους τριακοοίων 
(300) μέτρων από την ακτή και βάθους πόντισης στο πυθ¬ 
μένα. 

β. Τα ποιοτικά χαρακτηριστικά των επεξεργαζομένων 
λυμάτων θα είναι σύμφωνα με τα οριζόμενα στην ανωτέρω 

(6) σχετική κοινή νομαρχιακή απόφαση. 

Γ. Η εταιρία μετά το πέρας κατασκευής των έργων των 
εγκαταστάσεων πρέπει να υποβάλλει αίτηση στη Δ/νση 
Υγείας Δημόσιας Υγιεινής και Κοινωνικής Πρόνοιας - 
Τμήμα Δημόσιας Υγείας και να ζητήσει τη χορήγηση προ¬ 
σωρινής άδειας επεξεργασίας και διαθέσεως λυμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 1995 

Ο Νομάρχης 
ΘΑΝ. ΜΠΟΥΡΑΝΤΑΣ 

-φ,- 

Αριθ. Ε.Κ. 1109 (9) 

Αύξηση του μετοχικού κεφαλαίου της εταιρείας «ΝΙ¬ 
ΚΟΣ ΚΟΜΝΗΝΟΣ ΧΡΗΜΑΤΙΣΤΗΡΙΑΚΗ Α.Ε.» και τρο¬ 
ποποίηση του καταστατικού της. 

(Απόφαση της 58ης/31,10.1995 Συνεδρίασης 
του Δ.Σ. της Επιτροπής Κεφαλαιαγοράς). 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις των άρθρων 3 και 4 του Ν. 1806/88 
(ΦΕΚ 207 Α) «Για την τροποποίηση της νομοθεσίας για τα 
Χρηματιστήρια και άλλες διατάξεις». 

2. Τις διατάξεις του άρθρου 78 παρ. 1 β του Ν. 1969/91 
(ΦΕΚ 167 Α, όπως συμπληρώθηκε με την παρ. 2 του άρ¬ 
θρου 18 του Ν. 2198/94. 

3. Το πρακτικό της έκτακτης Γενικής Συνέλευσης της 
18.8.95 της εταιρείας. 

4. Την απόφαση της 71ης/27.2.91 συνεδρίασης της 
Επιτροπής Κεφαλαιαγοράς για την ίδρυση της «ΝΙΚΟΣ 
ΚΟΜΝΗΝΟΣ ΧΡΗΜΑΤΙΣΤΗΡΙΑΚΗ Α.Ε.». 

5. Την από 10.10.1995 αίτηση της εταιρείας. 

6 . Σχετική εισήγηση του Γ. Καλλία, αποφασίζει ομό¬ 
φωνα: 

Παρέχει την άδειά της: 

α) για την αύξηση του μετοχικού κεφαλαίου της εται¬ 
ρείας «ΝΙΚΟΣ ΚΟΜΝΗΝΟΣ ΧΡΗΜΑΤΙΣΤΗΡΙΑΚΗ Α.Ε.» 
κατά 100.000.000 δρχ. με την έκδοση 100.000 νέων ονο¬ 
μαστικών μετοχών ονομαστικής αξίας 1.000 δραχμών 
εκάστη, 

Η αύξηση αυτή θα καλυφθεί με την κεφλαιοποίηση 
90.400.000 δραχμών από τα κέρδη της εταιρείας και με 
την καταβολή 9.600.000 δρχ. σε μετητά. Με την ανωτέρω 
αύξηση το μετοχικό κεφάλαιο της Εταιρείας θα ανέλθει σε 
200 .000.000 δρχ. διαιρούμενο σε 200.000 μετοχές ονο¬ 
μαστικής αξίας 1000 δρχ. εκάστη και η μετοχική σύνθεση 
της Εταιρείας δεν θα μεταβληθεί. 

β) για την τροποποίηση του άρθρου 5 του καταστατικού 


της Εταιρείας που αναφέρεται στην ανωτέρω αύξηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 

-*- 

Αριθ. Ε.Κ. 977 (10) 

Έγκριση κανονισμού και άδεια σύστασης του Αμοι¬ 
βαίου Κεφαλαίου «ΓΕΝΙΚΗΣ ΚΑΤΑΣΚΕΥΩΝ ΚΑΙ ΥΠΟ¬ 
ΔΟΜΗΣ». 

(Απόφαση της 58ης/31.10.1995 Συνεδρίασης 
του Δ.Σ. της Επιτροπής Κεφαλαιαγοράς). 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις του άρθρου 17α του Ν. 1969/91 «Εται¬ 
ρείες Επενδύσεων Χαρτοφυλακίου, Αμοιβαία Κεφάλαια, 
διατάξεις εκουγχρονιομού και εξυγίανσης της Κεφαλαια¬ 
γοράς και άλλες διατάξεις», Ν. 1969/1991 «Εταιρείες 
Επενδύσεων Χαρτοφυλακίου, Αμοιβαία Κεφάλαια, διατά¬ 
ξεις εκσυγχρονισμού και εξυγίανσης της Κεφαλαιαγοράς 
και άλλες διατάξεις», όπως τροποποιήθηκαν και συμπλη¬ 
ρώθηκαν με τις παργρ. 2 και 3 του άρθρου 2 του Π.Δ. 
433/93 (ΦΕΚ 183). 

2. Το σχέδιο κανονισμού του Αμοιβαίου Κεφαλαίου. 

3. Την από 7,7.1995 αίτηση της εταιρείας. 

4. Σχετική εισήγηση του Γ. Καλλία, αποφασίζει ομό¬ 
φωνα: 

Εγκρίνει τον κανονισμό του Αμοιβαίου Κεφαλαίου «ΓΕ¬ 
ΝΙΚΗΣ ΚΑΤΑΣΚΕΥΩΝ ΚΑΙ ΥΠΟΔΟΜΗΣ» και παρέχει την 
άδειά της για την σύσταση του εν λόγω Αμοιβαίου Κεφα¬ 
λαίου το οποίο διαχειρίζεται η Εταιρία «Η ΑΜΒΗ05 ΗΕϋ-Ε- 
ΝΙΟ ΑΝΩΝΥΜΟΣ ΕΤΑΙΡΙΑ ΔΙΑΧΕΙΡΙΣΕΩΣ ΑΜΟΙΒΑΙΩΝ 
ΚΕΦΑΛΑΙΩΝ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Διορθώνεται η Φ.30383/12631/27.7.95 Υπουργική 
απόφαση που δημοσιεύτηκε στο ΦΕΚ 766/6.9.95 (τ.Β') 
ως το πατρώνυμο από το εσφαλμένο ΜΠΑΛΙΝΤ Ζολτάν 
του Στεφάνου οτο οθρό ΜΠΑΛΙΝΤ ΖΟΛΝΤΑΝ του Στε- 
φάν. 

(Από το Υπ. Εσωτερικών, Δημ. Διοίκησης 
και Αποκέντρωσης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




